**Kreds 57 Ferslev-Skibby**

**Referat af bestyrelsesmøde**

**D.27.05.2021. kl.19:00.**

**I klubhuset.**

**Til stede: Helene Rasmussen (HR) (Volleyball), Karen Brogaard Jensen (KBJ) (Skydning), Hanne Schneider (HS) (gymnastik), Anders Bülow (AB), Flemming Sørensen (FS), Kjeld Andersen (KA) samt Erling Isaksen (EI)**

**Afbud: Birthe Moberg Kristensen (BMK)**

**Referent EI**

**1)** **Godkendelse af dagsorden.**

**Godkendt**

**2)** **Godkendelse af referat fra 14.april 2021.**

**Godkendt og underskrevet**

**3)** **Siden sidst.**

**Alt har stået i coronaens tegn. Der er videresendt adskillige beskeder fra andre instanser vedrørende restriktioner, nedlukning og genåbning.**

**4)** **Afdelingernes situation under og efter covid-19.**

**En status fra hver af de ved mødet repræsenterede afdelinger.**

**Skal vi tænke på nye tiltag til at fremme afdelingernes aktiviteter den kommende tid?**

**HR/Volleyball: Sæsonen ville normalt være slut på nuværende tidspunkt, men som følge af nedlukning og senere genåbning, har der været spillet volleyball indendørs siden 6. maj med 8 aktive medlemmer mod normalt 12 medlemmer. HR havde et spørgsmål i forhold til den i 2012 etablerede beachvolleybane. Denne bane er større end en normal bane, da den også kan bruges til håndbold, hvorfor der er udfordringer med et passende net til banen. Afdelingen vil gerne købe et nyt net til cirka 1500 kroner. Det blev oplyst, at der er mulighed for at få en sådan udgift dækket via tilskud og genstartspulje. HR satser på endnu en sæson i volleyball.**

**FS/Fodbold: Ikke noget ny, lavt aktivitetsniveau og kun få medlemmer.**

**Satser på, at starte op inden længe.**

**FS/Skydning: Startede efter 21. april med 6-7 unge mennesker. Pause i sommerperioden, med opstart igen i august/september.**

**KBJ/Skydning: Fugleskydning aflyst igen i år på grund af restriktioner eller forventede restriktioner.**

**KA/Badminton: Opstart fra 6. maj. der er udnævnt en række corona tjekkere. Afdelingen har cirka 42 medlemmer heraf 3 bordtennisspillere.**

**EI/MTB: Ligger stille, men der er aftalt et møde med Line Kromann/DGI, Henrik Caspersen (HC) og EI, for at få inspiration til at få MTB afdelingen aktiv igen. Derudover er der aftalt et kursus lørdag den 19. juni.**

**HC har gjort en stor indsats for at få gang i aktiviteterne i MTB.**

**AB/HS/EI/gymnastik: Frederikke og Sara har haft hold kørende stabilt når det har været muligt for restriktioner. Desværre stopper Frederikke og Sara efter denne sæson, da de gerne vil videre ud i verden efter gymnasiet. Tak til Frederikke og Sara for deres indsats for gymnastikken i Kreds 57.**

**Jette og Vibeke har desværre også valgt at stoppe efter denne sæson af private årsager. Også tak til dem for deres indsats i Kreds 57.**

**Anna Duus har tilbudt at træde ind som instruktør for krudtuglerne i den kommende sæson.**

**Ifølge AB vil der være cirka 54 børn i Skibby der kunne tænke sig at gå til gymnastik, så der er akut mangel på instruktører til børnehold i Skibby.**

**Heidi og Britta har heldigvis indvilget i at fortsætte som gymnastikinstruktører.**

**Heidi vil gerne fortsætte med Bodyflow og hun vil derudover tilbyde et nyt hold “Dance og stretch”**

**Britta har haft et hold med naturtræning med henholdsvis 17 og 14 medlemmer 10 mandage og tirsdage, efter det har været muligt i forhold til restriktioner. Medlemmer der har betalt for sæson indendørs, men ikke har kunnet gennemføre sæsonen på grund af restriktioner, er blevet tilbudt at gå vederlagsfrit på natur træningshold.**

**Holdene blev fyldt op med betalende medlemmer. Der har været stor tilfredshed med og ros til dette tiltag.**

**Britta vil i næste sæson tilbyde samme hold som i denne sæson.**

**5)** **Fremtiden, generalforsamling og overvejelser ang. nye hovedbestyrelsesmedlemmer.**

**Der er endnu ikke afholdt generalforsamling på grund af corona restriktioner. Der blev enighed om at satse på at afholde generalforsamling lørdag den 18. september klokken 11:00.**

**Der er store problemer med at rekruttere medlemmer til hovedbestyrelsen og udvalgene. Hvordan kan vi få nye folk ind? Gode idéer efterlyses.**

**De næste 2 år sætter vi fokus på dette og må derefter tage stilling til fremtiden i Kreds 57.**

**6)** **125års jubilæum**

**BMK arbejder med mulige initiativer for afholdelse af et arrangement i anledning af jubilæet. Vedr. historierne der løbende lægges op på Face Book efterlyses det, at det uddybes noget mere, hvad der ligger bag historierne om Kreds 57 og visionerne for fremtiden i Kreds 57.**

**7)** **Økonomi.**

**Økonomien ser fornuftig ud. Der har ikke været ret mange udgifter på grund af nedsat aktivitet.**

**Nordea har krævet selvstændigt CVR nummer for hver afdeling i Kreds 57, men dette har vi afvist med henvisning til at foreningen har et fælles CVR-nummer. Sagen burde være løst og afsluttet, som vi har ønsket.**

**8)** **Åben for tilføjelser.**

**Jubilæum for Britta Isaksen. Det foreslås at dette arrangement afholdes en eftermiddag i sensommeren/efteråret.**

**KBJ vil gerne stå for dette sammen med HS**

**9)** **Eventuelt, herunder fastsættelse af dato for næste møde.**

**Ikke noget under eventuelt.**

**FS og KA aftaler med BMK en dato for næste møde: d.28/6 kl.19.00 i klubhuset.**